ইমাম বুখারী
ইমাম বুখারী (জন্মঃ ১৯৪ হিঃ-মৃত্যুঃ ২৫৬ হিঃ ), আরব রীতি অনুযায়ী বংশধারাসহ পুরো নাম হলো মুহাম্মদ বিন ইসমাইল বিন ইবরাহীম বিন মুগীরাহ বিন বারদিযবাহ (আরবি/ফার্সি ভাষায়: محمد بن اسماعيل بن ابراهيم بن مغيره بن بردزبه بخاری), একজন বিখ্যাত হাদীসবেত্তা ছিলেন। তিনি "বুখারী শরীফ" নামে একটি হাদীসের সংকলন রচনা করেন, যা মুসলমানদের নিকট হাদীসের সবোর্ত্তম গ্রন্থ বিবেচিত হয়। তার নাম মুহাম্মদ। উপনাম হলো আবু আবদুল্লাহ। আমিরুল মুমিনীন ফিল হাদীস তাঁর উপাধি। বুখারা তাঁর জন্মস্থান বলে তাকে বুখারী বলা হয়।
মুহাম্মাদ ইবনে ঈসা আত-তিরমিজি
আবু ঈসা মুহাম্মদ ইবনে ঈসা আস-সুলামি আদ-দারির আল-বুগি আত-তিরমিজি (; , "Termezī"; ৮২৪ – ৮ অক্টোবর ৮৯২), (ইমাম তিরমিজি বলে পরিচিত) ছিলেন পার্সি‌য়ান ইসলামি পন্ডিত ও হাদিস সংগ্রাহক। তিনি সুনান আল-তিরমিজী হাদিস গ্রন্থের সংকলক। এই গ্রন্থ কুতুব আল-সিত্তাহর অন্যতম এবং এটি সুন্নিদের মধ্যে সম্মানিত। এছাড়াও তিনি "শামাইল মুহাম্মাদিয়াহ" ("শামাইল আত-তিরমিজি" নামে পরিচিত) গ্রন্থের রচয়িতা। এটিও একটি হাদিস গ্রন্থ। এতে মুহাম্মদ (সা) এর ব্যক্তি ও চরিত্র সম্পর্কে হাদিস রয়েছে। আত-তিরমিজি একজন দক্ষ আরবি ব্যকরণবিদ ছিলেন। তিনি বসরার চেয়ে কুফার ধারার পক্ষপাতী ছিলেন।